OzLabs/hebrew-wiki-articles huggingface dataset:
Waves (שיר של דין לואיס)

Waves (בעברית: גלים) הוא סינגל הבכורה של הזמר-יוצר האוסטרלי, דין לואיס. הסינגל יצא לאור ב-30 בספטמבר 2016 על ידי חברת התקליטים איילנד רקורדס ונכלל במיני-אלבום הראשון שלו, Same Kind of Different מ-2017. הוא נכתב והולחן על ידי לואיס יחד עם ניק אטקינסון, אד הולוואי מפיקי השיר<ref></ref>.

== רקע ופרסום ==
ב-27 בפברואר 2016 פרסם הזמר דין לואיס צילום דף חלק מתוך מחברת, בו כתובים מילים מהשיר, והסביר:

השיר הוקלט בין 25 ל-28 ביולי באולפני bear creek שבסיאטל<ref></ref> וב-28 בספטמבר חשף לואיס את עטיפת הסינגל<ref></ref>.

השיר יצא לאור ב-30 בספטמבר 2016, בתור הסינגל הראשון מהמיני-אלבום הראשון של לואיס, Same Kind of Different, ובמרץ 2019 הוא נכלל כסינגל החמישי מתוך אלבום האולפן הראשון שלו, A Place We Knew.

ב-3 בפברואר 2017 הוציא לואיס גרסה אקוסטית לשיר<ref></ref> וב-26 ביולי 2019 גם הוציא גרסת רמיקס<ref></ref><ref></ref> והעלה סרטון של הגרסה עם צילומי קטעים שלו מהופעותיו לערוץ היוטיוב שלו שם צבר למעלה ממיליון וחצי צפיות<ref></ref>.

== וידאו קליפ ==
הווידאו-קליפ של השיר בוים על ידי מיק ג'ונס והופק על ידי מוי לאנג לינדה אונג. בתאריך יציאת השיר הוא הועלה לערוץ היוטיוב הרשמי של לואיס שם צבר למעלה מכ-150 מיליון צפיות<ref name=":0"></ref>.

בסצנת הפתיחה נראים זוג גבר ואישה המגולמים על ידי אלי רוז גידינגס ודניאל פיס כשהם שוכבים במיטתם גב אל גב בזמן שהם נזכרים בסיפור התאהבותם. דניאל פיס מתואר כעובד במכבסה שם הכיר את דניאל לאחר שהגיעה לכבס במקום.

לאחר מכן השניים חווים פלאשבקים של חוויותיהם יחד, בנסיעה ברכבת, בהתכתבות בטלפון, בצפייה בקולנוע, בחדר השינה, בזמן שהם משחקים הוקי אוויר, בבית הקפה ובצפייה בטלוויזיה. לקראת הסוף מתואר כיצד הם באים לבית יחד שם מתפתח ויכוח בין השניים<ref name=":0" />.

== מועמדויות ==
{| class="wikitable"
|+
!שנה
!ארגון
!פרס
!ביבליוגרפיה
|-
| rowspan="4" |2017
|ARIA
|הקליפ הטוב ביותר
|<ref></ref>
|-
| rowspan="5" |APRA 
|אמן פורץ דרך
| rowspan="5" |
|-
|שיר השנה
|-
|שיר הפופ הטוב ביותר
|-
| rowspan="2" |2018
|עבודת הפופ של השנה
|-
|היצירה האוסטרלית המושמעת ביותר
|}

== פסקול ==
ב-16 בפברואר 2017 הושמע השיר בפסקול עונה 1 פרק 4 של סדרת הטלוויזיה ריברדייל, ב-13 בספטמבר בפסקול עונה 7 פרק 10 של Suits<ref></ref> וב-13 בפברואר 2017 הושמע בעונה 2 פרק 12 של ציידי הצללים. ב-1 באפריל 2019 הושמע בפרק הסיום של עונה 1 Magnum PI <ref></ref> וב-7 באוקטובר 2019 בפרק הבכורה של העונה השנייה של All American .

== מיקומי שיא ==

==קישורים חיצוניים==

== ביאורים ==

== הערות שוליים ==

קטגוריה:שירי 2016
קטגוריה:סינגלי בכורה מ-2016
קטגוריה:סינגלים מ-2017
קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:סינגלים בהוצאת איילנד רקורדס
גזלייט (סדרת טלוויזיה)

גזלייט היא מיני-סדרה מסוגת מותחן פוליטי אמריקאית המבוססת על העונה הראשונה של הפודקאסט "Slow Burn" מאת ליאון נייפאך. בסדרה מככבים ג'וליה רוברטס, שון פן, דן סטיבנס, בטי גילפין, שיי ויגהאם ודארבי קאמפ. הסדרה הוקרנה לראשונה בערוץ Starz ב-24 באפריל 2022.

== תקציר העלילה ==
הסדרה עוסקת בפרשת ווטרגייט ומתמקדת בכמה סיפורים שלא סופרו, כולל הכפופים לנשיא ריצ'רד ניקסון, קנאים ומלשינים שבסופו של דבר יפילו את כל המנגנון. הסיפור מתרכז במרתה מיטשל, אשת חברה מפורסמת מארקנסו ואשתו של התובע הכללי הנאמן של ניקסון, ג'ון נ. מיטשל. למרות השתייכותה למפלגה הרפובליקנית, היא האדם הראשון שהשמיע בפומבי את דעותיו על מעורבותו של ניקסון בווטרגייט, מה שגרם הן לנשיאות והן לחייה האישיים להתפרק. בתור התובע הכללי, מיטשל נאלץ לבחור בין מרתה לנשיא.

==שחקנים ודמויות==
=== תפקידים ראשיים ===
{| class="wikitable"
! שם השחקן/נית !! שם הדמות !! אודות הדמות
|-
| ג'וליה רוברטס || מרתה מיטשל || אשת חברה מארקנסו, אשתו של ג'ון מיטשל.
|-
| שון פן || ג'ון מיטשל || התובע הכללי תחת הנשיא ניקסון. בכיר ב.
|-
| דן סטיבנס || ג'ון דין|| פרקליט בבית הלבן הכפוף לג'ון מיטשל.
|-
| בטי גילפין || מורין "מו" קיין || דיילת, אשתו של ג'ון דין.
|-
| שיי ויגהאם || || סוכן FBI לשעבר, מעורב בפריצה למתחם ווטרגייט.
|-
| דארבי קמפ || מרטי מיטשל || בתם של מרתה וג'ון מיטשל.
|}

=== תפקידים חוזרים ===

== הפקה ==
גזלייט הוא מותחן פוליטי המבוסס על העונה הראשונה של הפודקאסט "Slow Burn" מאת ליאון נייפאך. הסדרה הופקה על ידי Universal Content Productions הוכרזה בפברואר 2020, עם סם אסמייל כמפיק בפועל וג'וליה רוברטס, שון פן, ארמי האמר וג'ואל אדגרטון אשר לוהקו לתפקידם ראשיים. אדגרטון גם היה אמור לביים את הסדרה יחד עם אחיו נאש אדגרטון . <ref></ref> האמר עזב את הסדרה עקב התחייבויות קודמות. <ref></ref> בפברואר, הסדרה נמכרה לערוץ הטלוויזיה Starz, ושני האחים אדגרטון עזבו את הפרויקט. לאחר מכן מאט רוס הופקד על הבימוי .<ref name="Direct"></ref> דן סטיבנס לוהק להחליף את האמר באפריל, <ref></ref> כאשר בטי גילפין, דארבי קאמפ ושיי וויגהאם לוהקו במאי וויגהאם החליף את אדגרטון.<ref name="Filming"></ref>

הצילומים החלו באותו חודש בלוס אנג'לס, קליפורניה . ביולי 2021, אליסון טולמן, ג'יי סי מקנזי, כריס באואר, כריס מסינה והאמיש לינקלייטר לוהקו לתפקידים חוזרים. <ref></ref> פן סירב לחזור לסדרה עד שכל צוות השחקנים והצוות בהפקה קיבלו את החיסון נגד הקורונה. <ref></ref> בספטמבר, האולפנים ופן הגיעו לפשרה שבה פן יצלם את הסצנות שלו לאחר שבועיים עם צוות הפקה מחוסן. .<ref></ref> <ref></ref> ב-2 בפברואר 2022, פורסם תאריך הקרנת הבכורה ב-24 באפריל 2022. .<ref></ref>

==קישורים חיצוניים==
* 

* 

== הערות שוליים ==

קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:סדרות דרמה אמריקאיות
קטגוריה:פרשת ווטרגייט
קניון וילאג'יו

קניון וילאג'יו (בערבית: مجمع فيلاجيو; באנגלית: Villaggio Mall) הוא מרכז קניות הממוקם באזור עיר הספורט, בקצה המערבי של דוחה, קטר<ref></ref>.

המרכז נפתח בחודש יוני 2006, נבנה בהשראת עיירה איטלקית ומכיל כ-150 מטרים של גונדולות מקורות<ref></ref><ref></ref>.

בין "רחובות" הקניון ניתן למצוא פארק שעשועים, מרכז באולינג, משטחי הוקי קרח וכ-200 חנויות עם מותגים בינלאומיים מארצות הברית, בריטניה, איטליה וגרמניה<ref></ref><ref></ref>.

בחודש ספטמבר 2012, נהרגו 19 בני אדם בעקבות שריפה שפרצה בקניון<ref></ref>.

== גלריית תמונות ==
<gallery>
קובץ:Doha, Villaggio mall.jpg|שדרה בקניון
קובץ:Villaggio mall (3).jpg|עיצוב ייחודי
קובץ:Villaggio mall (6).jpg|הכניסה לקניון
קובץ:Villaggio Mall by Andy Ardiansyah (6142864147).jpg|תעלת מים בקניון
קובץ:Villagio Mall, Aspire Park, Doha - panoramio (3).jpg|תעלת מים בקניון
</gallery>

== קישורים חיצוניים ==

* 

==הערות שוליים==

קטגוריה:דוחה: מבנים
קטגוריה:מרכזי קניות
Human (שיר של כריסטינה פרי)

"Human" (בעברית: "אנושי") הוא סינגל של הזמרת-יוצרת האמריקאית, כריסטינה פרי, שמופיע כסינגל המוביל של אלבום האולפן השני שלה, Head or Heart. השיר יצא, על ידי חברת התקליטים אטלנטיק רקורדס, ב-18 בנובמבר 2013. השיר נכתב על ידי כריסטינה פרי ומרטין ג'ונסון , והופק על ידי מרטין ג'ונסון.<ref name="documentary"> Video</ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|3× פלטינה
|1,000,000<ref name="sales_us"></ref>
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | קנדה
| rowspan="2" | 18 בנובמבר 2013
| rowspan="2" |הורדת מוזיקה, הזרמת מוזיקה
| rowspan="2" |אטלנטיק רקורדס
|<ref></ref>
|-
! rowspan="3" scope="row" | ארצות הברית
|<ref></ref>
|-
| 9 בדצמבר 2013
|מוזיקה עכשווית למבוגרים
| rowspan="2" |אטלנטיק רקורדס, RRP
|<ref name="Hot AC"></ref>
|-
| 10 בדצמבר 2013
|להיט רדיו עכשווי
|<ref></ref>
|-
! scope="row" | הממלכה המאוחדת
| 10 במרץ 2014
|הורדת מוזיקה, הזרמת מוזיקה
|אטלנטיק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי כריסטינה פרי
קטגוריה:שירים באנגלית
קטגוריה:שירים שנכתבו על ידי מרטין ג'ונסון
קטגוריה:בלדות משנות ה-2010
קטגוריה:בלדות פופ
קטגוריה:שירי פופ רוק אמריקאיים
קטגוריה:שירי רוק קל
קטגוריה:סינגלים בהוצאת אטלנטיק רקורדס
אוריינטציה סוציוסקסואלית

אוריינטציה סוציוסקסואלית (באנגלית: Sociosexual Orientation) היא הבדל בין-אישי המתאר את מידת הנכונות של האדם להיות מעורב ביחסי מין לא מחייבים ומין מזדמן מחוץ לזוגיות. אנשים שנמוכים בנטייה זאת נמנעים ממין מזדמן; הם מעדיפים יותר אהבה, מחויבות וקרבה רגשית לפני קיום יחסי מין עם בני זוג רומנטיים. אנשים הגבוהים בנטייה זאת מוכנים לקחת יותר סיכונים, לקיים יחסי מין מזדמנים והם מעדיפים להשתתף במין ללא אהבה, מחויבות או קרבה.<ref name=":0"></ref>

== מדידה ==
השאלון לאוריינטציה סוציוסקסואלית פותח על ידי סימפסון וגנגסטד<ref name=":0" />, והוא תורגם לעברית ותוקף על ידי שגיב-ריס ועמיתיה.<ref></ref> הסולם מאפשר גם הערכה נפרדת של שלושה היבטים של סוציוסקסואלית: התנהגות, עמדות כלפי יחסי מין, ותשוקה. הסולם מכיל 9 פריטים והוא כלי למילוי עצמי בו נדרשים הנבדקים לדרג אותם על מדד של 8 נקודות מ-1 שהוא "לגמרי לא מסכים" עד 8 שהוא "מסכים מאוד" למעט הפריטים אשר מתייחסים להתנהגות הנבדק, בהם הוא נדרש לרשום מספר מתוך סדרה של אפשרויות לצד הפריט.

9 הפריטים בשאלון הם:<ref></ref>

# עם כמה פרטנרים שונים קיימת יחסי מין במהלך השנה שחלפה? _______
# עם כמה פרטנרים שונים את/ה צופה, כי תקיימ/י יחסי מין במהלך חמש השנים הבאות (אנא ציינ/י הערכה ספציפית ריאלית)? _______
# עם כמה פרטנרים שונים קיימת יחסי מין בהזדמנות אחת בלבד? ________
# באיזו תדירות את/ה מפנטז/ת על קיום יחסי מין עם פרטנר שאינו בן/בת זוגך הקבוע/ה (הנוכחי)?
# זה בסדר לקיים יחסי מין ללא אהבה.
# אני יכול/ה לדמיין את עצמי חש/ה בנוח ונהנה/נהנית מקיום יחסי מין מזדמנים עם פרטנרים שונים.
# עליי להיות קשור/ה מאוד למישהו/למישהי (הן רגשית והן פסיכולוגית) לפני שאוכל לחוש בנוח וליהנות לחלוטין מקיום יחסי מין עמו/עמה
# באיזו תדירות את/ה חווה עוררות מינית כאשר אתה בקשר לא רומנטי עם מישהו/י
# בחיי היום-יום, באיזו תדירות יש לך פנטזיות ספונטניות על קיום יחסי מין עם מישהו/י שזה עתה פגשת?

== הבדלים בין-אישיים ==
בחמש התכונות הגדולות, אנשים עם רמה גבוהה של אוריינטציה זאת נוטים לקבל ציון גבוה יותר בפתיחות לחוויה,<ref></ref> ולהיות מוחצנים יותר<ref name="Wright"></ref>, פחות נעימים, נמוכים יותר בציר הכנות-ענווה במודל ששת הממדי HEXACO,<ref></ref> להפגין יותר ארוטופיליה (יחס חיובי למיניות),<ref></ref> אימפולסיביות גבוהה<ref name="Seal"></ref>, סיכוי גבוה יותר לקחת סיכונים, סיכוי גבוה להיות בעלי סגנון התקשרות נמנע,<ref></ref> סיכוי נמוך להיות להיות בעלי סגנון התקשרות בטוח,<ref></ref> וציון גבוה בתכונות של השילוש האפל (כלומר, נרקיסיזם פתולוגי, מקיאווליזם, פסיכופתיה).<ref></ref><ref></ref> גברים עם רמת גבריות גבוהה נוטים להיות גבוהים בנטייה זאת,<ref></ref> ונשים שהן "טיפוס ערב מובהק" (Eveningness) נוטות להיות גבוהות בנטייה זאת.<ref></ref> ניטור עצמי גבוה (Self-Monitoring) נקשר גם הוא לנטיה גבוהה לסוציוסקסאליות, ללא קשר למגדר או לנטייה מינית.<ref></ref>

== ראו גם ==
* מיניות
* תאוריית היסטוריית החיים
* מופקרות
* רשימת הפסיכופתיה המעודכנת
* פוליאמוריה

== הערות שוליים ==

2022 11
קטגוריה:מין מזדמן
מסגד ג'אמע עסר חסן אל-בולקיה

מסגד ג'אמע עסר חסן אל-בולקיה (במלאית: Masjid Jame' Asr Hassanil Bolkiah; בג'אווי: جامع عصر حسن البلقية) הוא מסגד בעיר בנדר סרי בגוואן, בירת סולטנות ברוניי. הוא אחד משני המסגדים הלאומיים של ברוניי, ביחד עם מסגד עומר עלי סייפודיאן. הוא קרוי על שמו של הסולטאן ה-29 והנוכחי של המדינה, חסן אל-בולקיה.

בניית המסגד החלה בשנת 1988 על גבי שטח של 81 דונם בשכונת קמפונג קיארונג שבבנדר סרי בגוואן. הוא נבנה בסגנון האדריכלות האסלאמית בעלות של 8 מיליון דולר. המסגד נחנך ב-14 ביולי 1994, במסגרת חגיגות יום הולדתו ה-48 של הסולטאן.

המסגד הוא הגדול ביותר בברוניי, ובו מקום ל-5,000 מתפללים בו זמנית.

במסגד ארבעה מינרטים ו-29 כיפות מוזהבות.

==קישורים חיצוניים==

* [https://www.youtube.com/watch?v=0ZROaMYrH6k&ab_channel=RTVMalacanang סרטון על המסגד], באתר יוטיוב

ג'אמע עסר חסן אל-בולקיה
קטגוריה:ברוניי: מבנים
קטגוריה:בנדר סרי בגוואן
Folksongs Der Welt

Folksongs Der Welt (מוכר גם כ-שירי עם מהעולם) הוא אלבום האולפן השישי של הצמד המוזיקלי הישראלי אילן ואילנית. הוא יצא בגרמניה תחת חברת התקליטים SR אינטרנשיונל בפורמט אריך-נגן. בהתאם לדרישת החברה, באלבום נכללים שני שירים בעברית: גרסה מחודשת ל"יחזקאל" של החלונות הגבוהים ושיר בשם "שיר שבת" שכתב והלחין שייקה פייקוב.

== רשימת רצועות ==

== הערות שוליים ==

קטגוריה:אלבומי 1972
קטגוריה:אלבומי אילן ואילנית
קטגוריה:אלבומים באנגלית
קטגוריה:אלבומים בעברית
אברהם שרון (דיפלומט)

אברהם שרון (בבולגרית: Аврам Шарон; נולד ב-28 בנובמבר 1943, סיליסטרה, ממלכת בולגריה) הוא דיפלומט ישראלי יליד בולגריה, שכיהן כשגריר ישראל בבולגריה, ובמולדובה.

== ביוגרפיה ==
אברהם שרון נולד בעיר סיליסטרה אשר בחבל דרום דוברוג'ה בממלכת בולגריה בעיצומה של תקופת השואה בבולגריה. ב-1951 עלה עם משפחתו לישראל והתגורר בחיפה. הוא רכש השכלה אקדמית במדע המדינה ובמזרחנות, הצטרף לשירות החוץ הישראלי. וביצע שורה ארוכה של תפקידים. כיהן בקונסוליה הישראלית בשיקגו, ובהמשך בשגרירות ישראל במלאווי, ובוונצואלה. ב-1990 עבד בשגרירות ישראל בסופיה, ובהמשך גם בין השנים 1993–1996. ב-17 במרץ 2002 מונה לשגריר ישראל בבולגריה, נכנס לתפקידו בנובמבר וכיהן בתפקידו עד שלהי 2006. ב-22 ביוני 2008 מונה לשגריר לא תושב במולדובה.

ב-1996 זכה לעיטור "מסדר הרוכב ממדרה" דרגה ראשונה מנשיא בולגריה ז'ליו ז'לב. אברהם שרון נשוי לאהובה ואב לשלושה ילדים. הוא דובר עברית, בולגרית, צרפתית, אנגלית וספרדית.

==קישורים חיצוניים==
* [https://www.port2port.co.il/article/תעשיה-וסחר/הסתיים-בהצלחה-אירוע-שת-פ-הייטק-בולגרי-ישראלי הסתיים בהצלחה אירוע שת"פ הייטק בולגרי-ישראלי], באתר port2port.co.il

== הערות שוליים ==

קטגוריה:דיפלומטים ישראלים
קטגוריה:שגרירי ישראל בבולגריה
קטגוריה:שגרירי ישראל במולדובה
קטגוריה:ישראלים ילידי בולגריה
קטגוריה:ישראלים שנולדו ב-1943
קווין רודריגס

קווין חוסה רודריגס קורטס (בספרדית: Kevin José Rodríguez Cortez; נולד ב-4 במרץ 2000 באיבארה שבאקוודור) הוא כדורגלן אקוודורי המשחק בעמדת החלוץ בקבוצת אינדפנדיינטה דל ואיה מליגת העל האקוודורית ובנבחרת אקוודור.

== קריירת מועדונים ==
רודריגס החל לשחק בקבוצה הבוגרת של אימבבורה מליגת העל האקוודורית החל משנת 2017, לאחר שגדל במחלקת הנוער של המועדון.

ב-1 בספטמבר 2023 חתם ברויאל אוניון סן-ז'ילואז מליגת העל הבלגית.

== קריירה בינלאומית ==
ב-12 בנובמבר 2022 ערך רודריגס את הופעת הבכורה שלו בנבחרת אקוודור, בתיקו 0-0 נגד נבחרת עיראק במשחק ידידות.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:איבארה: כדורגלנים
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:אקוודורים שנולדו ב-2000
אלי קריין

אלייז'ה ג'יימס קריין (באנגלית: Elijah James Crane; נולד ב-3 בינואר 1980) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אריזונה. חבר במפלגה הרפובליקנית, קריין שירת באריות הים של הצי של ארצות הברית ושותף להקמת החברה Bottle Breacher, חברה המייצרת פותחני בקבוקים העשויים מארזי קליפה בקוטר 50. בבחירות לבית הנבחרים של 2022, קריין ניצח את הדמוקרטי המכהן טום או'הלרן.

== ביוגרפיה ==
קריין נולד בטוסון שבאריזונה וגדל בעיר יומה<ref></ref>. קריין שירת בצי ארצות הברית מ-2001 עד 2014<ref></ref>. במהלך שירותו הצבאי הוא שירת ביחידת אריות הים והוצב במדינות שונות חמש פעמים. לאחר שסיים את שירותו הצבאי, הוא הקים את חברת "Bottle Breacher" אשר מייצרת פותחני בקבוקים.

במהלך הקריירה שלו, הוא היה חבר ב- SEALs של הצי של ארצות הברית והוצב חמש פעמים<ref></ref>. לאחר שעזב את הצבא, קריין ייסד את Bottle Breacher, חברה המייצרת פותחני בקבוקים העשויים מ-50 מעטפות קליבר.

קריין ואשתו הציגו את המוצר שלהם בפרק של הכרישים, שניים מ"הכרישים", מארק קיובן וקווין או'לירי החליטו להשקיע במוצר של קריין<ref></ref><ref></ref>.

ב-2022 הודיע קריין על מועמדותו לבית הנבחרים של ארצות הברית מטעם מחוז הקונגרס השני של אריזונה. במהלך קמפיין הבחירות ובפריימריז, קיבל קריין את תמיכתו של נשיא ארצות הברית לשעבר, דונלד טראמפ<ref></ref>. הוא ניצח בפריימריז שנערכו באוגוסט 2022 ובהמשך, ניצח בבחירות הכלליות לאחר שניצח את המועמד הדמוקרטי, טום או'הלראן.

בשנת 2023, היה בין 47 רפובליקנים שהצביעו בעד H.Con.Res. 21 צו שהנחה את הנשיא ג'ו ביידן להרחיק את החיילים האמריקנים מסוריה בתוך 180 יום. <ref></ref> הוא גם הצביע בעד שליחת נשק לאוקראינה במסגרת מלחמת רוסיה אוקראינה <ref></ref> במהלך מלחמת חרבות ברזל הצביע בעד סיפוק סיוע נשק לישראל <ref></ref>

== קישורים חיצוניים ==

* 

== הערות שוליים ==

קטגוריה:בוגרי אוניברסיטת אריזונה
קטגוריה:לוחמי אריות הים
קטגוריה:חברי בית הנבחרים של ארצות הברית מאריזונה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1980
פליקס טורס

פליקס אדוארדו טורס קאייסדו (בספרדית: Felix Eduardo Torres Caicedo; נולד ב-11 בינואר 1997 בסן לורנסו שבאקוודור) הוא כדורגלן אקוודורי המשחק בעמדת הבלם בקבוצת סנטוס לגונה מליגת העל המקסיקנית ובנבחרת אקוודור.

== קריירת מועדונים ==
טורס גדל במחלקת הנוער של אליאנסה דל פאילון. הוא החל את הקריירה המקצוענית שלו בליגה דה פורטווייחו מליגת המשנה האקוודורית.

בהמשך שיחק טורס בברצלונה ספורטינג קלוב מליגת העל האקוודורית. הוא ערך 41 הופעות ליגה במדי המועדון, בהן הבקיע ארבעה שערים.

בחודש ינואר 2019 חתם טורס בסנטוס לגונה מליגת העל המקסיקנית.

== קריירה בינלאומית ==
ב-10 בספטמבר 2019 ערך טורס את הופעת הבכורה שלו בנבחרת אקוודור, בניצחון 0–3 על נבחרת בוליביה במשחק ידידות.

הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר.

ב-2 בספטמבר 2021 הבקיע את שער הבכורה שלו בנבחרת, בניצחון 0–2 על נבחרת פרגוואי במסגרת מוקדמות מונדיאל 2022.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:אסמרלדס: כדורגלנים
קטגוריה:כדורגלני ברצלונה ספורטינג קלוב
קטגוריה:כדורגלני סנטוס לגונה
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-1997
מייקל אסטרדה

מייקל סטבין אסטרדה מרטינס (בספרדית: Michael Steveen Estrada Martínez; נולד ב-7 באפריל 1996 בגואיאקיל שבאקוודור) הוא כדורגלן אקוודורי המשחק בעמדת החלוץ בקבוצת קרוס אסול מליגת העל המקסיקנית, בהשאלה מדפורטיבו טולוקה, ובנבחרת אקוודור.

== קריירת מועדונים ==
אסטרדה גדל במחלקת הנוער של דפורטיבו מקארה. הוא שיחק בקבוצות הבוגרות של דפורטיבו מקארה, אל נסיונל ואינדפנדיינטה דל ואיה במסגרת ליגת העל האקוודורית וליגת המשנה האקוודורית.

ב-12 בדצמבר 2019 חתם אסטרדה בדפורטיבו טולוקה מליגת העל המקסיקנית.

ב-8 בפברואר 2022 הושאל אסטרדה למשך עונה אחת לדי. סי. יונייטד מה-MLS. ב-27 בפברואר ערך את הופעת הבכורה שלו במועדון, בניצחון 0–3 על שארלוט במסגרת המחזור הראשון בליגה לעונת . הוא הבקיע שני שערים במשחק זה. בסך הכל ערך 16 הופעות ליגה במועדון, בהן הבקיע ארבעה שערים.

ב-16 באוגוסט 2022 הושאל אסטרדה למשך עונה אחת לקרוס אסול מליגת העל המקסיקנית.

== קריירה בינלאומית ==
ב-22 בפברואר 2017 ערך אסטרדה את הופעת הבכורה שלו בנבחרת אקוודור, בניצחון 1–3 על נבחרת הונדורס במשחק ידידות. ב-10 בספטמבר 2019 הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.

הוא היה חלק מסגל נבחרת אקוודור בטורניר קופה אמריקה 2021, וערך שלוש הופעות בטורניר.

נכלל בסגל נבחרת אקוודור לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:גואיאקיל: כדורגלנים
קטגוריה:כדורגלני אל נסיונל
קטגוריה:כדורגלני דפורטיבו טולוקה
קטגוריה:כדורגלני די.סי. יונייטד
קטגוריה:כדורגלני קרוס אסול
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1996
Trustfall

Trustfall הוא אלבום האולפן התשיעי של הזמרת-יוצרת האמריקאית פינק. האלבום יצא לאור ב-17 בפברואר 2023, בהוצאת חברת התקליטים RCA רקורדס.<ref></ref><ref></ref><ref></ref>

== רקע וקידום ==
במהלך ריאיון שאירע בשנת 2021, נשאלה פינק לגבי אלבום האולפן הבא שלה. כשנשאלה על הסגנון והעשייה שלו, השיבה ואמרה שהיא לא בטוחה שזה יהיה כפי שהיה ב"תחילת הקריירה שלה", אך ציינה שהוא יהיה "כנה מאוד".<ref></ref> ב-6 באוקטובר 2022, הודיעה שהיא תצא לסיבוב הופעות בממלכה המאוחדת והודיעה ששמו יהיה: "Pink Summer Carnival". בהמשך, הודיעה שהוא צפוי להתחיל ב-7 ביוני 2023.<ref></ref> ב-17 באוקטובר 2022, חשפה פינק הצצה לסינגל המוביל מתוך האלבום "Never Gonna Not Dance Again", והציגה קטע מתוכו ברשתות החברתיות שלה.<ref></ref> השיר היה זמין להאזנה באפל מיוזיק ובספוטיפיי ב-4 בנובמבר 2022. כמה מבקרים הפנו כלפיו ביקורות מעורבות ואמרו שהם מרגישים שהוא דומה מדי ל-"" של הזמר-יוצר ג'סטין טימברלייק.<ref></ref> פינק ביצעה את השיר בשידור חי בפעם הראשונה בטקס פרסי המוזיקה האמריקאית לשנת 2022, שאירע ב-20 בנובמבר.<ref></ref>

ב-18 בנובמבר 2022, הודיעה פינק ברשתות החברתיות שלה שאלבום האולפן התשיעי שלה יקרא Trustfall ובמקביל, חשפה את תאריך יציאתו ב-17 בפברואר 2023.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Trustfall
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|17 בפברואר 2023
|הורדה דיגיטלית • הזרמת מוזיקה • תקליטור • תקליט • מארז תקליטורים
|RCA
|style="text-align:center;"|<ref>Release formats for Trustfall on November 18, 2022:
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומי פינק
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת RCA רקורדס
איירטון פרסיאדו

אדואר איירטון פרסיאדו גרסיה (בספרדית: Eduar Ayrton Preciado García; נולד ב-17 ביולי 1994 באסמרלדס שבאקוודור) הוא כדורגלן אקוודורי המשחק בעמדת קשר הכנף בקבוצת סנטוס לגונה מליגת העל המקסיקנית ובנבחרת אקוודור.

== קריירת מועדונים ==
פרסיאדו שיחק בקבוצות הבוגרות של דפורטיבו קיטו, אוקאס ואמלק מליגת העל האקוודורית, ובטרופנסה וליישואש מהליגה הפורטוגלית השנייה.

ב-22 ביולי 2018 חתם פרסיאדו בסנטוס לגונה מליגת העל המקסיקנית.

== קריירה בינלאומית ==
ב-22 בפברואר 2017 ערך פרסיאדו את הופעת הבכורה שלו בנבחרת אקוודור, בניצחון 1–3 על נבחרת הונדורס במשחק ידידות. ב-9 ביוני 2019 הבקיע את שער הבכורה שלו בנבחרת, בהפסד 2–3 לנבחרת מקסיקו במשחק ידידות.

הוא היה חלק מסגל נבחרת אקוודור בטורניר קופה אמריקה 2019, וערך שלוש הופעות בטורניר, ובטורניר קופה אמריקה 2021, בו ערך ארבע הופעות.

נכלל בסגל נבחרת אקוודור לטורניר מונדיאל 2022.

== תארים ==
;דפורטיבו קיטו
* אליפות אקוודור (1): 2011

;אמלק
* אליפות אקוודור (1): 2017

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:אסמרלדס: כדורגלנים
קטגוריה:כדורגלני דפורטיבו קיטו
קטגוריה:כדורגלני ליישואש
קטגוריה:כדורגלני אמלק
קטגוריה:כדורגלני סנטוס לגונה
קטגוריה:כדורגלני נבחרת אקוודור
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1994
מריה הו

מריה הו (באנגלית: Maria Ho; נולדה ב-6 במרץ 1983) היא שחקנית, מנחה ופרשנית פוקר טאיוואנית-אמריקאית אשר נבחרה להיכל התהילה של הפוקר לנשים ב-2018.

==ביוגרפיה==
הו החלה לשחק פוקר בזמן לימודיה באוניברסיטת קליפורניה בסן דייגו. היא משתתפת קבועה בסבב אליפות העולם בפוקר, והייתה מספר פעמים האישה האחרונה שנשארה בטורניר המרכזי, כאשר סיימה במקום ה-38 ב-2007, במקום ה-27 באליפות אשר התקיימה באירופה ב-2011, במקום ה-77 ב-2014, ואף הגיעה לשולחן הגמר כשסיימה במקום השישי באליפות אשר התקיימה באירופה ב-2017.

הו מופיעה רבות כמנחה ופרשנית במשחקים וטורנירים שונים. היא הנחתה את תוכנית "The Final Table" ב-CBS Sports השתתפה בסיקורי אליפות העולם בפוקר של ESPN, והיא שדרנית קבועה בתוכניות שונות ברשת PokerGO. ב-2019 זכתה בתואר מנחת השנה ב-Global Poker Awards, ושנה לאחר מכן הייתה מועמדת שוב.

ב-2018 נכנסה הו להיכל התהילה של הפוקר לנשים, בשנה הראשונה בה היא הייתה זכאית להיכנס אליו.

ב-2023 זכתה בעונה הראשונה של שעשועון הפוקר Poker After Dark: Game of Gold, ובפרס של כ-450 אלף דולר.

נכון לדצמבר 2023, הו זכתה בסך של כ-4.8 מיליון דולר מטורנירי פוקר, כשמתוכם כ-2 מיליון דולר בסבב אליפות העולם.

==קישורים חיצוניים==

== הערות שוליים ==

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:בוגרות אוניברסיטת קליפורניה בסן דייגו
קטגוריה:בוגרי אוניברסיטת קליפורניה בסן דייגו
קטגוריה:חברות היכל התהילה של הפוקר לנשים
קטגוריה:טאיוואניות שנולדו במאה ה-20
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
יוסוף סבאלי

יוסוף סבאלי (בצרפתית: Youssouf Sabaly; נולד ב-5 במרץ 1993 בלה שנה שבצרפת) הוא כדורגלן סנגלי יליד צרפת המשחק בעמדת המגן הימני בקבוצת ריאל בטיס מלה ליגה ובנבחרת סנגל.

== קריירת מועדונים ==
סבאלי גדל במחלקת הנוער של פריז סן-ז'רמן. בשנת 2011 החל לשחק בקבוצת המילואים של המועדון.

ב-29 ביולי 2013 הושאל סבאלי למשך שתי עונות לאוויאן מליגת העל הצרפתית. ב-10 באוגוסט ערך את הופעת הבכורה שלו במועדון, בתיקו 1-1 נגד סושו במסגרת המחזור הראשון בליגה לעונת 2013/2014. בסך הכל ערך 65 הופעות ליגה במדי המועדון.

ב-31 באוגוסט 2015 הושאל סבאלי לנאנט מליגת העל הצרפתית. ב-13 בספטמבר ערך את הופעת הבכורה שלו במועדון, בהפסד 2-0 לסטאד רן במסגרת המחזור החמישי בליגה לעונת 2015/2016. ב-17 באוקטובר הבקיע את שער הבכורה שלו במועדון, בניצחון 3-0 על טרואה במסגרת המחזור העשירי בליגה. הוא ערך 28 הופעות ליגה במדי המועדון, בהן הבקיע שני שערים.

ב-4 באוגוסט 2016 הושאל סבאלי למשך עונה אחת לז'ירונדן דה בורדו מליגת העל הצרפתית. ב-1 ביולי 2017 חתם על חוזה קבוע במועדון. בסך הכל ערך 133 הופעות ליגה במדי המועדון, בהן הבקיע שער אחד.

ב-7 ביוני 2021 חתם סבאלי בריאל בטיס מלה ליגה. ב-21 בינואר 2022 ערך את הופעת הבכורה שלו במועדון, בניצחון 4-1 על אספניול במסגרת המחזור ה-22 בליגה לעונת 2021/2022. הוא ערך עשר הופעות ליגה בעונתו הראשונה במועדון, וכן זכה עם המועדון בגביע המלך הספרדי.

== קריירה בינלאומית ==
ב-10 בנובמבר 2017 ערך סבאלי את הופעת הבכורה שלו בנבחרת סנגל, בניצחון 2-0 על נבחרת דרום אפריקה במסגרת מוקדמות מונדיאל 2018.

הוא היה חלק מסגל הנבחרת בטורניר מונדיאל 2018, בו ערך שלוש הופעות, ובטורניר גביע אפריקה לאומות 2019, בו ערך שש הופעות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== תארים ==
;ריאל בטיס
* גביע המלך הספרדי (1): 2021/2022

;נבחרת צרפת עד גיל 20
* גביע העולם עד גיל 20 (1): 2013

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני פריז סן-ז'רמן
קטגוריה:כדורגלני אוויאן
קטגוריה:כדורגלני נאנט
קטגוריה:כדורגלני בורדו
קטגוריה:כדורגלני ריאל בטיס
קטגוריה:כדורגלני נבחרת סנגל
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1993
אבו אל-פזל ג'לאלי

סייד אבו אל-פזל ג'לאלי בוראני (בפרסית: سید ابوالفضل جلالی بورانی; נולד ב-26 ביוני 1998 באמול שבאיראן) הוא כדורגלן איראני המשחק בעמדת המגן השמאלי בקבוצת אסתקלאל טהראן מליגת העל האיראנית ובנבחרת איראן.

== קריירת מועדונים ==
ג'לאלי גדל במחלקות הנוער של פדידה סארי וסאיפא. בשנת 2018 החל לשחק בקבוצה הבוגרת של סאיפא במסגרת ליגת העל האיראנית. הוא ערך 58 הופעות ליגה במדי המועדון, בהן הבקיע שער אחד.

ב-31 באוגוסט 2021 חתם ג'לאלי באסתקלאל טהראן מליגת העל האיראנית.

== קריירה בינלאומית ==
ב-30 במרץ 2021 ערך ג'לאלי את הופעת הבכורה שלו בנבחרת איראן, בניצחון 3-0 על נבחרת סוריה במשחק ידידות.

נכלל בסגל נבחרת איראן לטורניר מונדיאל 2022.

== תארים ==
;אסתקלאל טהראן
* אליפות איראן (1): 2021/2022
* הסופר קאפ האיראני (1): 2022

== קישורים חיצוניים ==

== הערות שוליים ==

קטגוריה:מאזנדראנים
קטגוריה:כדורגלנים איראנים
קטגוריה:מגני כדורגל איראנים
קטגוריה:כדורגלני סאיפא
קטגוריה:כדורגלני אסתקלאל טהראן
קטגוריה:כדורגלני נבחרת איראן
קטגוריה:כדורגלני מונדיאל 2022
קטגוריה:איראנים שנולדו ב-1998
עלי קולי-זאדה

עלי קולי-זאדה (בפרסית: علی قلی‌زاده; נולד ב-10 במרץ 1996 בנמין שבאיראן) הוא כדורגלן איראני המשחק בעמדת קשר הכנף בקבוצת שרלרואה מליגת העל הבלגית ובנבחרת איראן.

== קריירת מועדונים ==
קולי-זאדה גדל במחלקת הנוער של סאיפא. בשנת 2013 החל לשחק בקבוצה הבוגרת של סאיפא במסגרת ליגת העל האיראנית. הוא ערך 67 הופעות ליגה במדי המועדון, בהן הבקיע שמונה שערים.

ב-30 במאי 2018 חתם קולי-זאדה בשרלרואה מליגת העל הבלגית.

== קריירה בינלאומית ==
ב-17 במרץ 2018 ערך קולי-זאדה את הופעת הבכורה שלו בנבחרת איראן, בניצחון 4-0 על נבחרת סיירה לאון במשחק ידידות. הוא הבקיע שני שערים במשחק זה.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני סאיפא
קטגוריה:כדורגלני שרלרואה
קטגוריה:כדורגלני נבחרת איראן
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:איראנים שנולדו ב-1996
ישראל שלי חוגגת

ישראל שלי חוגגת הוא אלבום האולפן השביעי והאחרון של הצמד המוזיקלי הישראלי אילן ואילנית. אחרי צאתו התפרק הצמד ואילנית פתחה בקריירת סולו. 
את האלבום "ישראל שלי חוגגת" הוציאה לאור ביום העצמאות של שנת 1973 חברת התקליטים התקליט חיפה, והתקליט כלל מספר שירים שהפכו ללהיטים בעולם הזמר הישראלי. "למה למה", "דברים שאמרנו" והשיר המוביל, "ישראל שלי חוגגת", דורגו במקום הרביעי, החמישי והראשון בהתאמה במצעד הפזמונים השבועי של קול ישראל.

== רשימת רצועות ==

== הערות שוליים ==

קטגוריה:אלבומי 1973
קטגוריה:אלבומי אילן ואילנית
קטגוריה:אלבומים באנגלית
קטגוריה:אלבומים בעברית
קטגוריה:אלבומי חברת התקליט חיפה
למה למה

"למה למה" הוא סינגל שהוקלט על ידי הצמד המוזיקלי אילן ואילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השביעית באלבום האולפן השביעי של הצמד, ישראל שלי חוגגת.

== על השיר ==
"למה למה" נכתב על ידי אבי קורן ואפי נצר, והופק על ידי אלכס וייס. ב-31 ביולי 1972 נכנס לראשונה למצעד הפזמונים השבועי של קול ישראל במקום ה-14 – הכניסה הגבוהה ביותר לשבוע זה. הוא המשיך לצעוד בדירוג חמישה שבועות רצופים עד שהתמקם ב-28 באוגוסט כשיר הרביעי, ורשם את המיקום הגבוה ביותר אליו הגיע. ב-16 באוקטובר, לאחר עשרה שבועות צעידה רצופה, יצא מהמצעד השבועי. על-אף הצלחתו הגדולה לא נכנס למצעד הפזמונים השנתי של תחנת הרדיו.

השיר נודע בעקבות העיבוד הסימפוני שכתב לו אלכס וייס אליו מצטרפת נגינת כינורות במהלך השיר המתגברת והולכת עד לסיומו.

== מיקומי שיא ==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי אבי קורן
קטגוריה:שירים שהולחנו על ידי אפי נצר
קטגוריה:שירים על בני נוער
סאדק מוחרמי

סאדק מוחרמי (בפרסית: صادق محرمی; נולד ב-1 במרץ 1996 בהפשתר שבאיראן) הוא כדורגלן איראני המשחק בעמדת המגן הימני בקבוצת דינמו זאגרב מליגת העל הקרואטית ובנבחרת איראן.

== קריירת מועדונים ==
מוחרמי גדל במחלקת הנוער של מאלבאן. הוא החל את הקריירה המקצוענית שלו בקבוצה הבוגרת של המועדון במסגרת ליגת העל האיראנית, וערך 35 הופעות ליגה במדי המועדון.

ב-27 ביוני 2016 חתם מוחרמי על חוזה לשתי עונות בפרספוליס מליגת העל האיראנית. הוא ערך 43 הופעות ליגה במדי המועדון.

ב-27 ביוני 2018 חתם מוחרמי על חוזה לחמש עונות בדינמו זאגרב מליגת העל הקרואטית.

ב-2 בספטמבר 2019 הושאל מוחרמי למשך חצי עונה ללוקומוטיבה זאגרב מליגת העל הקרואטית. הוא ערך שבע הופעות ליגה במדי המועדון.

== קריירה בינלאומית ==
ב-11 בספטמבר 2018 ערך מוחרמי את הופעת הבכורה שלו בנבחרת איראן, בניצחון 0–1 על נבחרת אוזבקיסטן במשחק ידידות.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

== תארים ==
;דינמו זאגרב
* אליפות קרואטיה (4): 2018/2019, 2019/2020, 2020/2021, 2021/2022
* הגביע הקרואטי (1): 2020/2021
* הסופר קאפ הקרואטי (1): 2022

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:מגני כדורגל איראנים
קטגוריה:כדורגלני פרספוליס
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני נבחרת איראן
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בקרואטיה
קטגוריה:איראנים שנולדו ב-1996
פיאם ניאזמנד

סייד פיאם ניאזמנד (בפרסית: سید پیام نیازمند; נולד ב-6 באפריל 1995 בטהראן שבאיראן) הוא כדורגלן איראני המשחק בעמדת השוער בקבוצת ספהאן מליגת העל האיראנית, בהשאלה מפורטימוננסה, ובנבחרת איראן.

== קריירת מועדונים ==
ניאזמנד גדל במחלקת הנוער של פייכאן. הוא החל את הקריירה המקצוענית שלו בקבוצה הבוגרת של המועדון במסגרת ליגת העל האיראנית, וערך 30 הופעות ליגה במדי המועדון.

ב-1 ביולי 2018 חתם ניאזמנד בספהאן מליגת העל האיראנית. הוא ערך 89 הופעות ליגה במדי המועדון.

ב-13 ביולי 2021 חתם ניאזמנד בפורטימוננסה מליגת העל הפורטוגלית. בעונתו הראשונה במועדון ערך שתי הופעות ליגה.

ב-20 באוגוסט 2022 הושאל ניאזמנד למשך עונה אחת לספהאן מליגת העל האיראנית.

== קריירה בינלאומית ==
ב-8 באוקטובר 2020 ערך ניאזמנד את הופעת הבכורה שלו בנבחרת איראן, בניצחון 2-1 על נבחרת אוזבקיסטן במשחק ידידות.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:שוערי כדורגל איראנים
קטגוריה:כדורגלני ספהאן
קטגוריה:כדורגלני פורטימוננסה
קטגוריה:כדורגלני נבחרת איראן
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:איראנים שנולדו ב-1995
מהדי תוראבי

מהדי תוראבי (בפרסית: مهدی ترابی; נולד ב-10 בספטמבר 1994 באשתהארד שבאיראן) הוא כדורגלן איראני המשחק בעמדת קשר הכנף בקבוצת פרספוליס מליגת העל האיראנית ובנבחרת איראן.

== קריירת מועדונים ==
תוראבי גדל במחלקת הנוער של סאיפא. בשנת 2012 החל לשחק בקבוצה הבוגרת של המועדון במסגרת ליגת העל האיראנית, במדיה ערך 114 הופעות ליגה והבקיע שבעה שערים.

ב-6 בינואר 2019 חתם תוראבי בפרספוליס מליגת העל האיראנית. הוא ערך 40 הופעות ליגה, בהן הבקיע 12 שערים.

ב-10 באוקטובר 2020 חתם תוראבי באל-ערבי מליגת העל הקטרית. הוא ערך תשע הופעות ליגה במדי המועדון, בהן הבקיע שני שערים.

ב-6 בפברואר 2021 חזר תוראבי לפרספוליס מליגת העל האיראנית.
ניאזמנד גדל במחלקת הנוער של פייכאן. הוא החל את הקריירה המקצוענית שלו בקבוצה הבוגרת של המועדון במסגרת ליגת העל האיראנית, וערך 30 הופעות ליגה במדי המועדון.

== קריירה בינלאומית ==
ב-11 ביוני 2015 ערך תוראבי את הופעת הבכורה שלו בנבחרת איראן, בניצחון 0–1 על נבחרת אוזבקיסטן במשחק ידידות. במשחק זה הבקיע את שער הבכורה שלו בנבחרת.

הוא היה חלק מסגל נבחרת איראן בטורניר גביע אסיה 2019, וערך ארבע הופעות בטורניר.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני סאיפא
קטגוריה:כדורגלני פרספוליס
קטגוריה:כדורגלני אל-ערבי (קטר)
קטגוריה:כדורגלני נבחרת איראן
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים איראנים בקטר
קטגוריה:איראנים שנולדו ב-1994
ישראל שלי חוגגת (שיר)

"ישראל שלי חוגגת" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה הראשונה וכסינגל המוביל של אלבום בעל אותו שם, השביעי במספר של הצמד.

== על השיר ==
"ישראל שלי חוגגת" נכתב על ידי דודו ברק והולחן על ידי מוני אמריליו. ב-1 בינואר 1973 נכנס לראשונה למצעד הפזמונים השבועי של קול ישראל במקום ה-14, הכניסה הגבוהה לשבוע זה. הוא המשיך לצעד שמונה שבועות רצופים עד שהגיע למקום הראשון ב-19 בפברואר. ב-19 במרץ, לאחר אחד־עשר שבועות צעידה רצופה, יצא מהדירוג השבועי. במצעד הפזמונים העברי השנתי ה'תשל"ג דורג במקום העשירי.

== מיקומי שיא ==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי מוני אמריליו
קטגוריה:שירים על ישראל
קטגוריה:שירים על מסיבות
קטגוריה:סינגלים שהגיעו למקום הראשון בישראל
טליה כהן

טליה כהן (נולדה ב-6 ביולי 1999) היא מגישה וכתבת ישראלית לענייני צרכנות וכלכלה בחדשות 13.

== ביוגרפיה ==
טליה כהן גדלה ומתגוררת כיום בראש העין.

בשנת 2018 התגייסה לשירות צבאי בגלי צה"ל בתור קריינית וכתבת תרבות. בזמן שירותה הצבאי הגישה את קולות החיילים בגלגלצ, רצועת הבוקר ומבזקי חדשות.

עם שחרורה מהשירות הצבאי הצטרפה לערוץ 13 ככתבת בתוכנית "לפני החדשות" ומגישת מבזקים.

כיום כהן היא כתבת תרבות בחדשות 13, בעבר שימשה ככתבת לענייני צרכנות וכלכלה.

== קישורים חיצוניים ==

קטגוריה:סגל חדשות 13
קטגוריה:מגישי חדשות ישראלים
קטגוריה:עיתונאיות ישראליות
2022 11
קטגוריה:ישראליות שנולדו ב-1999
רפי קוט

רפי קוט (נולד ב-2 במאי 1953) הוא שחקן ומאמן כדוריד עבר ישראלי. שיחק בתפקיד המרכז (רכז). משמש כמנהל הנבחרות הצעירות של נבחרת ישראל בכדוריד משנת 2012.
== קריירה ==
בתחילת שנות ה-70 שיחק בקבוצה המאוחדת של מכבי רמת גן ומכבי פתח תקווה שבהמשך נקראה מכבי פתח תקווה בלבד. הקבוצה, שאומנה על ידי משה לגיל, השיגה זכייה ראשונה בתולדותיה בגביע המדינה בעונת 1976/1977. גם בעונות הבאות המשיכה הקבוצה בתנופה וזכתה באליפות המדינה בעונות 1977/1978, 1979/1980 ו-1980/1981; כמו כן זכתה בגביע נוסף בעונת 1980/1981 בה הודרכה על ידי יעקב סנדלר.

לאחר שנמנה עם נבחרת העתודה של ישראל בכדוריד, הוזמן ב-1974 לראשונה לנבחרת ישראל. בה שיחק עד 1977.

בהמשך שיחק במכבי ראשון לציון (עונות 1982/1983 ו-1983/1984). בעונת 1982/1983 זכתה הקבוצה בגביע, וב-1984 אף הגיעה להתמודדות מול ברצלונה מליגת הכדוריד הספרדית בחצי גמר גביע אירופה למחזיקות גביע. המשיך ושיחק בהפועל פתח תקווה בעונת 1984/1985 עד פרישתו עקב פציעה בגיל 32 בלבד.

לאחר פרישתו המשיך בענף ואימן את מכבי ראשון לציון כאשר בעונת 1985/1986 זכה איתה בדאבל הראשון שלה ולאחר מכן אימן גם במכבי פתח תקווה, מכבי נתניה ואס"א תל אביב.

בשנים שלאחר מכן עזב את תחום האימון ופנה לתחום המסעדנות בניהול של בית הקפה "קפולסקי" ברמת גן עד לחזרתו לענף הכדוריד בעונת 2007/2008 לאימון הקבוצה המאוחדת של פ"ת - עירוני פתח תקווה, כאשר בעונות שלאחר מכן הוא אימן במכבי קריית מוצקין, הפועל פתח תקווה בעונת 2010/2011 שחזרה כתוצאה מפירוק הקבוצה העירונית ואיתה הוא עלה ליגה מהארצית אל הליגה הלאומית ובשנה לאחר מכן את קבוצתו האחרונה באימון מכבי "ארזים" רמת גן איתה עלה לליגת העל עד מינויו כמנהל נבחרות ישראל (בוגרים ועתודה) בשנת 2012.

== תארים ==
כשחקן: 

מכבי פתח תקווה

אליפויות (3): 1979/1980,1977/1978, 1980/1981 

גביע המדינה (2): 1976/1977, 1980/1981

מכבי ראשון לציון

גביע המדינה (1): 1982/1983

תארים אישיים: 

שחקן השנה של "ידיעות אחרונות" 1980/1981

כמאמן:

מכבי ראשון לציון 

אליפות המדינה (1): 1985/1986 - דאבל

גביע המדינה (1): 1985/1986 - דאבל

הפועל פתח תקווה

עלייה לליגה לאומית עונת 2010/2011

מכבי "ארזים" רמת גן

עלייה לליגת העל עונת 2011/2012

== קישורים חיצוניים ==

==הערות שוליים==

קטגוריה:שחקני כדוריד ישראלים
קטגוריה:מאמני כדוריד ישראלים
קטגוריה:ישראלים שנולדו ב-1953
אנס א-זרורי

אנס א-זרורי (בערבית: أنس الزروري, בתעתיק מדויק: אנס אלזרורי; נולד ב-7 בנובמבר 2000 במכלן שבבלגיה) הוא כדורגלן מרוקאי-בלגי המשחק בעמדת קשר הכנף בקבוצת ברנלי ובנבחרת מרוקו.

== קריירת מועדונים ==
א-זרורי גדל במחלקת הנוער של זולטה ורכם. הוא החל את הקריירה המקצוענית שלו בלומל יונייטד מליגת המשנה הבלגית.

ב-1 בפברואר 2021 חתם א-זרורי בשרלרואה מליגת העל הבלגית, והושאל בחזרה ללומל יונייטד.

ב-30 באוגוסט 2022 חתם א-זרורי על חוזה לארבע עונות בברנלי מהפוטבול ליג צ'מפיונשיפ. ב-13 בספטמבר ערך את הופעת הבכורה שלו במועדון, בתיקו 1-1 נגד פרסטון נורת' אנד במסגרת המחזור העשירי בליגה לעונת . ב-15 באוקטובר הבקיע את שער הבכורה שלו בנבחרת, בניצחון 0–4 על סוונסי סיטי במסגרת המחזור ה-15 בליגה.

== קריירה בינלאומית ==
א-זרורי נכלל בסגל נבחרת מרוקו לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-17 בנובמבר 2022 ערך א-זרורי את הופעת הבכורה שלו בנבחרת מרוקו, בניצחון 0–3 על נבחרת גאורגיה במשחק ידידות לקראת מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני שרלרואה
קטגוריה:כדורגלני ברנלי
קטגוריה:כדורגלני נבחרת מרוקו
קטגוריה:בלגים ממוצא מרוקאי
קטגוריה:ספורטאים בלגים באנגליה
קטגוריה:ספורטאים מרוקאים באנגליה
קטגוריה:כדורגלני מונדיאל 2022
קטגוריה:מרוקאים שנולדו ב-2000
קטגוריה:בלגים שנולדו ב-2000
כריס מפאם

כריסטופר ג'יימס מפאם (באנגלית: Christopher James Mepham; נולד ב-5 בנובמבר 1997 בהארו שבאנגליה) הוא כדורגלן ולשי המשחק בעמדת הבלם בקבוצת בורנמות' מהפרמייר ליג ובנבחרת ויילס.

== קריירת מועדונים ==
מפאם גדל במחלקות הנוער של צ'לסי וברנטפורד. הוא ערך 43 הופעות ליגה במדי הקבוצה הבוגרת של ברנטפורד במסגרת הפוטבול ליג צ'מפיונשיפ, בהן הבקיע שער אחד.

ב-22 בינואר 2019 חתם מפאם בבורנמות' מהפרמייר ליג. ב-30 בינואר ערך את הופעת הבכורה שלו במועדון, בניצחון 4-0 על צ'לסי במסגרת המחזור ה-24 בליגה לעונת 2018/2019.

== קריירה בינלאומית ==
ב-22 במרץ 2018 ערך מפאם את הופעת הבכורה שלו בנבחרת ויילס, בניצחון 6-0 על נבחרת סין במשחק ידידות.

הוא היה חלק מסגל נבחרת ויילס לטורניר יורו 2020 בשנת 2021, וערך שלוש הופעות בטורניר.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:בלמי כדורגל ולשים
קטגוריה:כדורגלני ברנטפורד
קטגוריה:כדורגלני בורנמות'
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1997
סורבה תומאס

בנג'מין סורבה ויליאם תומאס (באנגלית: Benjamin Sorba William Thomas; נולד ב-25 בינואר 1999 בלונדון שבאנגליה) הוא כדורגלן ולשי המשחק בעמדת קשר הכנף בקבוצת האדרספילד טאון מהפוטבול ליג צ'מפיונשיפ ובנבחרת ויילס.

== קריירת מועדונים ==
תומאס גדל במחלקות הנוער של וסטהאם יונייטד ובורהאם יונייטד. הוא החל את הקריירה המקצוענית שלו בבורהאם יונייטד וצ'שהנט מהליגות הנמוכות באנגליה.

ב-13 בינואר 2021 חתם תומאס על חוזה לשלוש עונות וחצי בהאדרספילד טאון מהפוטבול ליג צ'מפיונשיפ. ב-13 בפברואר ערך את הופעת הבכורה שלו במועדון, בהפסד 3-2 לוויקומב וונדררס במסגרת המחזור ה-29 בליגה לעונת .

== קריירה בינלאומית ==
ב-8 באוקטובר 2021 ערך תומאס את הופעת הבכורה שלו בנבחרת ויילס, בתיקו 2-2 נגד נבחרת צ'כיה במסגרת מוקדמות מונדיאל 2022.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:קשרי כדורגל ולשים
קטגוריה:לונדון: כדורגלנים
קטגוריה:כדורגלני האדרספילד טאון
קטגוריה:כדורגלני בלקברן רוברס
קטגוריה:כדורגלני נבחרת ויילס
קטגוריה:כדורגלני מונדיאל 2022
קטגוריה:ולשים שנולדו ב-1999
טום לוקייר

תומאס אלון לוקייר (באנגלית: Thomas Alun Lockyer; נולד ב-3 בדצמבר 1994 בקארדיף שבוויילס) הוא כדורגלן ולשי המשחק בעמדת הבלם בקבוצת לוטון טאון מהפרמייר ליג ובנבחרת ויילס.

== קריירת מועדונים ==
לוקיירר גדל במחלקות הנוער של קארדיף סיטי ובריסטול רוברס. הוא החל את הקריירה המקצוענית שלו בקבוצה הבוגרת של בריסטול רוברס במסגרת הפוטבול ליג הראשונה, הפוטבול ליג השנייה והנשיונל ליג. בסך הכל ערך 258 הופעות ליגה במדי המועדון, בהן הבקיע ששה שערים.

ב-28 ביוני 2019 חתם לוקייר על חוזה לשתי עונות בצ'רלטון את'לטיק מהפוטבול ליג צ'מפיונשיפ. ב-3 באוגוסט ערך את הופעת הבכורה שלו במועדון, בניצחון 1–2 על בלקברן רוברס במסגרת המחזור הראשון בליגה לעונת . ב-11 בינואר 2020 הבקיע את שערו היחיד במועדון, בתיקו 2-2 נגד וסט ברומיץ' אלביון במסגרת המחזור ה-27 בליגה. הוא ערך 43 הופעות ליגה במדי המועדון, בהן הבקיע שער אחד.

ב-1 בספטמבר 2020 חתם לוקייר בלוטון טאון מהפוטבול ליג צ'מפיונשיפ.

ב-16 בדצמבר 2023, במהלך משחק ליגה נגד בורנמות', התמוטט לוקייר על המגרש כתוצאה מדום לב.

== קריירה בינלאומית ==
ב-14 בנובמבר 2017 ערך לוקייר את הופעת הבכורה שלו בנבחרת ויילס, בתיקו 1-1 נגד נבחרת פנמה במשחק ידידות.

הוא היה חלק מסגל הנבחרת בטורניר יורו 2020 בשנת 2021, אך לא ערך הופעות בטורניר.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:בלמי כדורגל ולשים
קטגוריה:קארדיף: כדורגלנים
קטגוריה:כדורגלני בריסטול רוברס
קטגוריה:כדורגלני צ'רלטון את'לטיק
קטגוריה:כדורגלני לוטון טאון
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1994
מארק האריס

תומאס מארק האריס (באנגלית: Thomas Mark Harris; נולד ב-29 בדצמבר 1998 בסוונסי שבוויילס) הוא כדורגלן ולשי המשחק בעמדת החלוץ בקבוצת אוקספורד יונייטד ובנבחרת ויילס.

== קריירת מועדונים ==
האריס גדל במחלקת הנוער של קארדיף סיטי. בשנת 2017 החל לשחק בקבוצה הבוגרת של קארדיף סיטי במסגרת הפוטבול ליג צ'מפיונשיפ. במהלך תקופתו במועדון הושאל לניופורט קאונטי ולפורט וייל מהפוטבול ליג השנייה ולרקסהאם מהנשיונל ליג.

== קריירה בינלאומית ==
ב-5 בספטמבר 2021 ערך האריס את הופעת הבכורה שלו בנבחרת ויילס, בניצחון 3-2 על נבחרת בלארוס במסגרת מוקדמות מונדיאל 2022.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:חלוצי כדורגל ולשים
קטגוריה:סוונסי: כדורגלנים
קטגוריה:כדורגלני קארדיף סיטי
קטגוריה:כדורגלני רקסהאם
קטגוריה:כדורגלני מונדיאל 2022
קטגוריה:ולשים שנולדו ב-1998
שמואל בנימין דנציג

שמואל בנימין בן מרדכי דנציג (בהונגרית:Danzig Samu, בגרמנית ורומנית :Samuel Beniamin Danzig; 12 בנובמבר 1873 - 1944)
היה רב ופעיל ציוני דתי שפעל בחבל מרמורש תחת השלטון הונגרי במסגרת אוסטרו-הונגריה, ואחר כך ברומניה. החל מ-1906 עמד בראש הקהילה החסידית הידועה כקהילה ה"ספרדית" בעיר סיגט, שאימצה בהמשך רוח משכילית. קהילה זו פקדה את בית הכנסת "ויז'ניצר קלויז" . דנציג היה אחד מראשי תנועת המזרחי באזור.
אחרי סיפוחה מחדש של צפון טרנסילבניה להונגריה ב-1940 נספה בשנת 1944 בשואת יהדות הונגריה.

==ביוגרפיה==
שמואל בנימין דנציג נולד ב-1873 בעיירה וצ'ה, בסלובקיה, אז ואגווצ'ה בממלכת הונגריה במסגרת אוסטרו-הונגריה, במשפחת הרב מרכוס מרדכי דנציג, רב העיירה, ואשתו - חנה (האני)
דנציג לבית קירץ. הוא למד בישיבת פרשבורג בברטיסלבה אצל הרב שמחה בונם סופר "שבט סופר" ואחר כך בפרנקפורט דמיין בישיבת הרב שלמה זלמן ברויאר, רבה של עדת ישורון. במקביל למד לתואר דוקטור במוסד אקדמי בפרנקפורט על נהר מיין.
בשנת 1906 נבחר לרב הקהילה החסידית ה"ספרדית" של שומרי תורה משכילים, שקמה בעיר סיגט מסביב לבית הכנסת "ויז'ניצר קלויז". הוא נהג לדרוש בשפות הונגרית וגרמנית, ובימי חג בעיקר בגרמנית. דרישותיו בשבת שובה ובשבת הגדול משכו קהל רב. זכה להכרה מצד האדמו"ר מוויז'ניץ משושלת הגר, דבר שעורר מחאות בקרב חסידי סאטמר שעמדו בראש רבנות סיגט.
הרב ד"ר דנציג נמנה עם מנהיגי תנועת המזרחי בסיגט וצפון טרנסילבניה והשתתף בקונגרס הציוני ב-1907, כמו כן, השתתף בכנסים ציוניים נוספים ובכנסים של הקונגרס היהודי העולמי. כמנהיג ציוני העיר אירח בסיגט את הרב מאיר בר-אילן שהשתתף בכנס ראשון של ציוני האזור.
ניהל את קהילתו למשך 38 שנה, וכנציג היהודים, היה חבר במועצת העיר. כמו כן עמד בראש שלוחת הג'וינט המקומית.
היה מעורה בחיי העיר ויחד עם שאר העדות, תרם, בין היתר, לבנייה ב-1913 של היכל התרבות של סיגט.
בשנת 1940 בעקבות תכתיב וינה סופחה העיר סיגט בחזרה להונגריה. ב-1944 היהודים רוכזו בגטו והרב דנציג התמנה בראש מועצת הגטו. יחד עם רוב יהודי סיגט נשלח למותו למחנה ההשמדה אושוויץ-בירקנאו.

==חייו הפרטיים==
הרב דנציג היה נשוי לרוז'י (שושנה) לבית קראוס ונולדו להם חמשה ילדים: יוצי, אוטי, הילל אימרה, טיבור-יונתן ופסי.
אחד מבניו, הלל דנציג, היה עיתונאי וסופר ופעיל ציוני (מפא"י) שעלה לישראל וכתב בהונגרית ובעברית.
בנו השני, הרופא טיבור יונתן דנציג, גויס בשלהי שנת 1942 לעבודת כפייה בצבא ההונגרי באוקראינה ונספה בינואר 1943

==פרסים ואותות הוקרה ==
*עיטור של הממלכה הרומנית בדרגת אביר.

==ספרים==
*כתב ספר בתחום האתיקה:
*Drei Genealogien der Moral Agudath Israel (שלוש גניאלוגיות של המוסר באגודת ישראל)

== לקריאה נוספת ==
בית הכנסת "ויז'ניצר קלויז" בסיגט
*, Baruch Tercatin, Lucian-Zeev Herșcovici - Prezențe rabinice în perimetrul românesc Editura Hasefer ,București, 2008
עמ' 126–127
*Moshe Carmilly-Weinberger - A zsidóság története Erdélyben 1623-1944 in Hungaria Judaica nr 9, 1995 ed. Géza Komoróczy

==קישורים חיצוניים==
*[http://mek-oszk.uz.ua/04000/04093/html/szocikk/10977.htm Ujvári Péter Magyar Zsidó Lexikon art. Danzig Samu] עמ' 187

== הערות שוליים==

קטגוריה:רבנים טרנסילבנים
קטגוריה:סיגט: רבנים
קטגוריה:ציונות דתית: אישים
קטגוריה:פעילים ציונים ברומניה
קטגוריה:פעילים ציונים בהונגריה
קטגוריה:רבנים שנספו במחנה ההשמדה אושוויץ
קטגוריה:ילידי 1873
חרארדו ארטאגה

חרארדו דניאל ארטאגה סאמורה (בספרדית: Gerardo Daniel Arteaga Zamora; נולד ב-7 בספטמבר 1998 בספופן שבמקסיקו) הוא כדורגלן מקסיקני המשחק בעמדת המגן השמאלי בקבוצת מונטריי מליגת העל המקסיקנית ובנבחרת מקסיקו.

== קריירת מועדונים ==
ארטאגה גדל במחלקת הנוער של סנטוס לגונה הוא החל לשחק בקבוצה הבוגרת של המועדון בשנת 2016, ובסך הכל ערך 89 הופעות ליגה במדי המועדון, בהן הבקיע שער אחד.

ב-26 ביולי 2020 חתם ארטאגה על חוזה לחמש עונות בראסינג גנק מליגת העל הבלגית.

ב-29 בינואר 2024 חזר למקסיקו וחתם במונטריי תמורת סכום של ארבעה וחצי מיליון אירו בחוזה לשנה וחצי.

== קריירה בינלאומית ==
ב-11 בספטמבר 2018 ערך ארטאגה את הופעת הבכורה שלו בנבחרת מקסיקו, בהפסד 0–1 לנבחרת ארצות הברית במשחק ידידות. ב-27 בספטמבר 2022 הבקיע את שער הבכורה שלו בנבחרת, בהפסד 2–3 לנבחרת קולומביה במשחק ידידות.

נכלל בסגל נבחרת מקסיקו לטורניר מונדיאל 2022.

נכלל בסגל נבחרת מקסיקו לטורניר קופה אמריקה 2024.

== תארים ==
;סנטוס לגונה
* אליפות מקסיקו (1): 2017/2018 קלאוסורה

;ראסינג גנק
* הגביע הבלגי (1): 2020/2021

;נבחרת מקסיקו 
*גביע הזהב של CONCACAF (1): 2023

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני סנטוס לגונה
קטגוריה:כדורגלני ראסינג גנק
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:מקסיקנים שנולדו ב-1998
אלכסיס וגה

ארנסטו אלכסיס וגה רוחאס (בספרדית: Ernesto Alexis Vega Rojas; נולד ב-25 בנובמבר 1997 במקסיקו סיטי שבמקסיקו) הוא כדורגלן מקסיקני המשחק בעמדת קשר הכנף בקבוצת גוודלחרה מליגת העל המקסיקנית ובנבחרת מקסיקו.

== קריירת מועדונים ==
וגה גדל במחלקת הנוער של דפורטיבו טולוקה. בשנת 2016 החל לשחק בקבוצה הבוגרת של המועדון במסגרת ליגת העל המקסיקנית. הוא ערך 58 הופעות ליגה במדי המועדון, בהן הבקיע 12 שערים.

ב-8 בדצמבר 2018 חתם וגה בגוודלחרה מליגת העל המקסיקנית.

== קריירה בינלאומית ==
ב-26 במרץ 2019 ערך וגה את הופעת הבכורה שלו בנבחרת מקסיקו, בניצחון 4-2 על נבחרת פרגוואי במשחק ידידות.

הוא נכלל בסגל נבחרת מקסיקו לטורניר גביע הזהב 2019, וערך שתי הופעות בטורניר, בו זכתה נבחרתו. ב-15 ביוני 2019 הבקיע את שער הבכורה שלו בנבחרת, בניצחון 7-0 על נבחרת קובה במסגרת שלב הבתים של הטורניר.

בשנת 2021 זכה וגה עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.

נכלל בסגל נבחרת מקסיקו לטורניר מונדיאל 2022.

נכלל בסגל נבחרת מקסיקו לטורניר קופה אמריקה 2024.

== תארים ==
;נבחרת מקסיקו
* גביע הזהב של CONCACAF (1): 2019

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני דפורטיבו טולוקה
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:מקסיקנים שנולדו ב-1997